In Romania exista 10 operatori de trenuri privati, insa doar 4 dintre acestia au legaturi intre marile orase din tara. Cat costa sa circuli cu trenurile private si in cat timp ajungi la destinatie, comparativ cu "performantele" trenurilor CFR, afli din tabelul de mai jos.

Dati click pe harta pentru a mari imaginea.

Pe ce rute castigi cu trenurile private

O calatorie cu trenurile private este, in cele mai multe cazuri, la jumatate din pret comparativ cu una prin CFR. De exemplu, asa cum poti observa in tabelul de mai jos, un bilet pe ruta Bucuresti-Brasov costa 25 lei la companiile private Softrans si Regiotrans, pe cand la CFR ai plati dublu.

Companie feroviara Ruta Timp Pret CFR (timp/pret) Softrans Bucuresti - Brasov 2:30 25 lei 2:42 / 50,5 lei (rang: InterRegio) Bucuresti - Craiova 2:52 30,5 lei 2:56 / 62 lei (InterRegio) Craiova - Brasov 5:45 47,5 lei 5:41 / 102,05 lei (InterRegio) Bucuresti - Constanta* 2:24 40 lei 2:25 / 62 lei (InterRegio) Regiotrans Bucuresti - Brasov 2:55 25 lei 2:42 / 50,5 lei (rang: InterRegio) Bucuresti - Craiova 3:41 30,5 lei 2:56 / 62 lei (InterRegio) Bucuresti - Pitesti 2:26 17 lei 2:00 / 36 lei (InterRegio) Bucuresti - Curtea de Arges 3:12 20,5 lei 2:45 / 16 lei (Regio) Craiova - Brasov 6:50 47,5 lei 5:41 / 102,05 lei (InterRegio) Brasov - Iasi 8:27 57,5 lei 9:39 / 123,65 lei (IR+IR+R) Brasov - Zarnesti 0:50 4,5 lei Nu exista rute Brasov - Intorsura Buzaului 0:46 5,5 lei Nu exista rute Bucuresti - Constanta* 2:42 45 lei 2:25 / 62 lei (InterRegio) Interregional Cluj-Napoca - Bistrita Nord 2:40 16 lei 2:43 / 31 lei (IR+R) Transferoviar Bucuresti - Buzau (Regio) 2:10 19 lei 2:43 / 19 lei (R)

1:54 / 41 lei (IR) Bucuresti - Galati 4:10 30,5 lei 4:08 / 62 lei (InterRegio) Galati - Barlad 2:38 16 lei Nu exista rute Titan Sud (Bucuresti) - Oltenita 1:46 9,5 lei Nu exista rute Cluj-Napoca - Oradea (Regio) 3:10 21,5 lei 3:55 / 21,5 lei (Regio)

2:38 / 46 lei (InterRegio)

*Trenurile private pe ruta Bucuresti-Constanta circula doar vara.

Timpul de calatorie cu trenuri private este mai mic

Trenurile private castiga teren si la durata calatoriei. In multe dintre exemplele de mai sus, trenurile private ajung mai devreme cu cel putin 10 minute. Nu ar fi o diferenta foarte mare fata de trenurile CFR, insa daca revenim la criteriul pret, sesizam o "distanta" foarte mare intre oferta statului si oferta particularilor.

In trenul Regiotrans, pe ruta Bucuresti-Brasov

Facilitati in plus

Trenurile private ies in fata cu o facilitate foarte importanta: vanzarea biletelor direct in tren. Daca la CFR nu putem cumpara biletul de la "nasu'", in trenurile private putem urca linistiti, fara sa mai stam la coada la casa de bilete, mai ales daca ajungem mai tarziu in gara. Biletele se vand in tren pentru ca, de fapt, nu pot fi cumparate din gari. Singura exceptie este Gara de Nord din Bucuresti, unde exista doua case ale companiei Regiotrans. Biletele nu sunt cu loc in tren, asa ca le poti cumpara direct de la controlor sau direct de pe site-ul companiei. Cel putin intre Bucuresti si Brasov, trenul a fost destul de gol intr-o zi de duminica.

Atentie, insa, daca vrei sa calatoresti cu Softrans. Daca planuesti sa cumperi biletul direct din tren, s-ar putea sa nimeresti o cursa prea aglomerata si sa nu gasesti un loc pe scaun. Cel mai indicat ar fi in acest caz sa faci rezervare online. Am testat si noi trenul Hyperion al Softrans si am avut parte de o calatorie in picioare din Azuga pana in Bucuresti. Din fericire, calatoria a durat o ora si 40 de minute, mult mai putin decat cu un tren CFR.

In trenul Hyperion al Softrans, pe ruta Brasov-Bucuresti

In ce priveste confortul, trenul Regiotrans este similar cu trenurile Regio ale CFR, doar ca primul circula mai repede si opreste doar in localitatile mai mari. Lucrurile se schimba, insa, radical daca urci in Softrans. E un tren modern, cu design colorat la exterior si interior, dotat cu automate de cafea (1 leu paharul), sucuri si snacks-uri, ecrane pe care sunt derulate reclame si un sistem de anuntare a statiilor, ca la metrou. Diferenta este usor sesizabila la confortul scaunelor. Deci putem spune ca CFR nu este mai prejos. Dar designul si ambianta din Softrans iti dau senzatia ca te afli undeva prin Occident, nu ca traversezi Romania.

Citeste si: CFR Calatori preia traficul de pasageri RegioTrans

Sursa foto: Tren al companiei Softrans/Wall-Street.ro

Te-ar putea interesa și: